**JAVNI RAZPIS DSP ZA ŠTIPENDIJE IZ NASLOVA**

**KNJIŽNIČNEGA NADOMESTILA**

**(Besedilo razpisa)**

Društvo slovenskih pisateljev na podlagi 56. člena Zakona o knjižničarstvu (Uradni list RS, št. 87/01, 96/02) ter Pravilnika o izvajanju knjižničnega nadomestila (Uradni list RS št. 42/04) objavlja Javni razpis za štipendije iz naslova knjižničnega nadomestila za leto 2016.

**1. Predmet razpisa**

Predmet razpisa je razdelitev štipendij iz naslova knjižničnega nadomestila za leto 2016.

Razpis je namenjen avtorjem monografskih publikacij vseh literarnih zvrsti, literarne kritike in literarne vede, ki so del knjižničnega gradiva v slovenskih splošnih knjižnicah.

**Kategorije in vrste razpisanih štipendij**

1.1. Kategorija **vrhunski ustvarjalci**

* raziskovalne štipendije
* izobraževalne štipendije
* delovne štipendije

1.**2** Kategorija **perspektivni****ustvarjalci**

* raziskovalne štipendije
* izobraževalne štipendije
* delovne štipendije

**2. Razpisni rok**

Razpisni rok se prične dne 11. junija 2016 in se zaključi dne 05. avgusta 2016.

**3. Vrednost razpisanih sredstev**

Okvirna skupna vrednost razpisanih sredstev za štipendije je 162.500,00 EUR.

Okvirna vrednost štipendij v kategoriji za vrhunske ustvarjalce:

* 16 raziskovalnih štipendij po 2.500,00 EUR bruto
* 10 izobraževalnih štipendij po 4.500,00 EUR bruto
* 5 delovnih štipendij po 7.000,00 EUR bruto.

Okvirna vrednost štipendij v kategoriji za perspektivne ustvarjalce:

* 6 raziskovalne štipendije po 2.500,00 EUR bruto
* 3 izobraževalne štipendije po 4.500,00 EUR bruto
* 2 delovni štipendiji po 7.000,00 EUR bruto.

**4. Pogoji za sodelovanje na razpisu**

Za razpisna sredstva se lahko v skladu z razpisnimi pogoji potegujejo avtorji izvirnih monografskih publikacij leposlovnih del in del, ki obravnavajo leposlovje in so predmet javne izposoje v splošnih knjižnicah. Upravičenci morajo imeti stalno prebivališče v Republiki Sloveniji ali ustvarjati v slovenščini.

Štipendije so oblika podpore izvirne ustvarjalnosti perspektivnih in vrhunskih ustvarjalcev.

V kategorijo *vrhunski ustvarjalci* sodijo avtorji z vsaj eno ali več samostojnimi izvirnimi monografskimi publikacijami v knjižnični izposoji.

Za štipendije v kategoriji *vrhunski ustvarjalci* se lahko potegujejoavtorji z vsaj eno ali več samostojnimi izvirnimi monografskimi publikacijami v knjižnični izposoji.

Za štipendije v kategoriji *perspektivni ustvarjalci* se lahko potegujejoavtorji stari do 35 let in avtorji, ki nimajo več kot dve izvirni monografski publikaciji v knjižnični izposoji.

Za pridobitev priporočila DSP Komisije za sprejem novih članov naj perspektivni ustvarjalci oddajo prošnje v pisarni DSP skupaj s kratko biobibliografijo vsaj deset dni pred oddajo vloge za štipendijo.

Na razpisu ne more kandidirati predlagatelj, ki je v letu 2016 pridobil literarno štipendijo iz proračunskih sredstev JAK RS.

1. **Merila in kriteriji**

Pri izboru vlog bo Društvo slovenskih pisateljev upoštevalo merila in kriterije, določene s Pravilnikom o dodeljevanju štipendij iz knjižničnega nadomestila DSP in pripadajočim točkovnikom, ki sta del razpisne dokumentacije.

**6. Razpisna dokumentacija**

Razpisna dokumentacija obsega: Pravilnik o dodeljevanju štipendij iz knjižničnega nadomestila DSP in pripadajoči točkovnik, besedilo razpisa, evidenčni list za vrhunske in perspektivne avtorje.

Predlagatelj mora ob prijavi predložiti celotno dokumentacijo, ki jo zahteva 30. člen Pravilnika o dodeljevanju štipendij iz knjižničnega nadomestila DSP.

Razpisna dokumentacija je na voljo v pisarni DSP na Tomšičevi 12 v Ljubljani ali na spletni strani DSP: <http://www.drustvopisateljev.si/>

**7. Oddaja in dostava vlog**

Vloga mora biti izpolnjena na ustreznem evidenčnem listu za posamezno kategorijo prijaviteljev in mora vsebovati vse podatke in priloge, določene v razpisni dokumentaciji.

Vloga mora biti predložena na naslov: Društvo slovenskih pisateljev, Tomšičeva 12, Ljubljana, do 05.08.2016 kot priporočena pošiljka v zapečatenem ovitku z izpisom na prednji strani NE ODPIRAJ – PRIJAVA ZA ŠTIPENDIJO IZ NASLOVA KNJIŽNIČNEGA NADOMESTILA. Na hrbtni strani ovitka mora biti navedba vlagatelja in naslov.

Z oddajo vloge se predlagatelj strinja s pogoji razpisa.

Za prepozno se šteje vloga, ki ni bila oddana priporočeno na pošto do vključno 05.08.2016.

Za nepopolno se šteje vloga, ki ne vsebuje pravilno izpolnjenega evidenčnega lista vlagatelja. DSP bo vlagatelja v primeru nepravilno izpolnjenega evidenčnega lista pozvalo, naj svojo vlogo dopolni v osmih dneh. Oddaja vloge pomeni, da je predlagatelj seznanjen z vsemi pogoji in kriteriji razpisa in jih v celoti sprejema.

Dodatne informacije so na voljo v pisarni DSP. Pristojna sodelavca za dajanje informacij sta Nina Kokelj in Saša Jovanović.

1. **Odpiranje vlog in obveščanje o izboru**

Odpiranje vlog bo predvidoma 10. avgusta 2016, datum opiranja vlog bo predhodno objavljen na spletni strani DSP. Strokovna komisija DSP bo predlagatelje o svojem izboru obvestila predvidoma v roku 60 dni od zaključka odpiranja prejetih vlog. Pritožbeni rok na podane predloge komisije DSP je osem dni. Potek in merila izbire predlagateljev ter pritožbeni postopek so opredeljeni v Pravilniku o dodeljevanju štipendij iz knjižničnega nadomestila DSP. Rezultati razpisa postanejo veljavni s sklepom upravnega odbora DSP.